
Për një ndryshim në vendimin nr. 83, datë 26.2.2001 të Këshillit të Ministrave "Për tarifat telefonike dhe për pagesat elektrike nga personat me aftësi të kufizuar"

Në mbështetje të nenit 100 të Kushtetutës, të nenit 18 të ligjit nr.8626, datë 22.6.2000 "Për statusin e invalidit paraplegjik dhe tetraplegjik", të nenit 12 të ligjit nr.8098, datë 28.3.1996 "Për statusin e të verbërit", si dhe të nenit 38 të ligjit nr.8618, datë 14.6.2000 "Për telekomunikacionin në Republikën e Shqipërisë", me propozimin e Ministrit të Ekonomisë Publike dhe Privatizimit, Këshilli i Ministrave

V E N D O S I:

Pika 3 e vendimit nr.83, datë 26.2.2001 të Këshillit të Ministrave ndryshohet si më poshtë vijon:
"3. Çdo përdorues me aftësi të kufizuara, që ka përfituar statusin e invalidit paraplegjik dhe tetraplegjik ose statusin e të verbërit, paguan 20 për qind të vlerës së konsumit mujor të energjisë elektrike.".
Ky vendim hyn në fuqi pas botimit në Fletoren Zyrtare, dhe i shtrin efektet që nga data e hyrjes në fuqi të vendimit nr. 83, datë 26.2.2001 të Këshillit të Ministrave.

